Deși vremea se menține una capricioasă, cu schimbări bruște de temperaturi și precipitații, în zilele următoare vara va debuta în forță. Prognoza meteo a fost actualizată, iar meteorologii anunță că începutul lunii iunie aduce și primul val de caniculă în România. Temperaturile din termometre vor crește considerabil în acest sfârșit de săptămână. Pe ce dată exactă vine canicula în România?
Deși în prezent sunt anunțate noi alerte de ploi torențiale, vijelii şi grindină, iar în vigoare este un cod galben de precipitații, se pare că vremea se va schimba radical în zilele următoare. Meteorologii au actualizat prognoza meteo și anunță că urmează câteva zile cu adevărat călduroase, cu temperaturi ce depășesc 30 de grade Celsius.
Așa cum spuneam, meteorologii au venit cu un anunț neașteptat pentru români. Mai exact, se pare că zilele mohorâte, reci și cu precipitații abundente sunt pe sfârșit căci finalul lunii mai și începutul lunii iunie o să fie unul călduros, ce va aduce primul val de caniculă în România.
În acest final de săptămână, vremea se va schimba radical, iar specialiștii anunță temperaturi ce vor depăși 30 de grade. Mai exact, canicula urmează să se instaureze treptat în România. De exemplu, în București, în acest weekend, se vor înregistra temperaturi de 33 de grade. Acest trend se va menține și la începutul săptămânii viitoare, meteorologii anunțând zile caniculare.
De asemenea, Capitala nu este singura zonă ce se va confrunta cu temperaturi ridicate în acest weekend. De exemplu, în Banat termometrele vor arăta chiar și 34 de grade Celsius. Vremea se încălzește în toată țara, iar precipitațiile se vor retrage ușor, ușor.
„În zilele următoare, temperaturile maxime vor atinge și vor depăși valori de 30 de grade în partea de sud și de vest a țării, astfel încât sâmbătă şi duminică vom vorbi de o vreme călduroasă. Acest lucru înseamnă cu temperaturi de 30 până la 33-34 de grade în Banat, în Crișana, în Oltenia, în Muntenia, în zona continentală a Dobrogei. Se vor înregistra valori de 30 de grade și în Transilvania și în Moldova, însă mai puține decât în rest.
Duminică, este foarte probabil ca vremea să devină frumoasă. Din punct de vedere al precipitațiilor, acestea vor fi foarte puține, în mod deosebit în zonele montane din nordul teritoriului, astfel încât vom avea un weekend prielnic pentru plimbări în aer liber, în mod deosebit în partea de sud a țării. În jumătatea nordică ne mai luăm și umbrela, pentru că apar ploile după-amiaza”, a anunțat meteorologul ANM Alina Şerban, la Antena 3.